CELEX: 62015CN0151
Language: lt
Date: 2015-03-30 00:00:00
Title: Byla C-151/15: 2015 m. kovo 30 d. Tribunal da Relação de Coimbra (Portugalija) pateiktas prašymas priimti prejudicinį sprendimą byloje Sociedade Portuguesa de Autores CRL/Ministério Público

22.6.2015   
            
            
               LT
            
            
               Europos Sąjungos oficialusis leidinys
            
            
               C 205/16
            
         2015 m. kovo 30 d.Tribunal da Relação de Coimbra (Portugalija) pateiktas prašymas priimti prejudicinį sprendimą byloje Sociedade Portuguesa de Autores CRL/Ministério Público
   
   (Byla C-151/15)
   (2015/C 205/22)
   Proceso kalba: portugalų
   
      Prašymą priimti prejudicinį sprendimą pateikęs teismas
   
   
      Tribunal da Relação de Coimbra
   
   
      Šalys pagrindinėje byloje
   
   
      Apeliantė: Sociedade Portuguesa de Autores CRL
   
   
      Kita proceso šalis: Ministério Público
   
   
      Prejudiciniai klausimai
   
   
               (i)
            
            
               Ar sąvoka „viešas kūrinių paskelbimas“, kaip ji suprantama pagal Direktyvos 2001/29 (1) 3 straipsnio 1 dalį, turi būti aiškinama taip, kad ji apima per radiją transliuojamų kūrinių perdavimą tokiose komercinėse įstaigose kaip baruose, kavinėse, restoranuose ar kitose panašaus pobūdžio įstaigose įrengtuose televizijos imtuvuose, kai šių kūrinių transliavimas išplečiamas naudojant garsiakalbius ir (arba) garso stiprintuvus, dėl ko šie pagal autorių teisę saugomi kūriniai naudojami iš naujo?
            
         
               (ii)
            
            
               Ar atsakant į pirmąjį klausimą turi reikšmės tai, kad naudojami garsiakalbiai ir (arba) garso stiprintuvai, t. y. ne televizijos imtuvai, o kitos techninės priemonės, kuriomis siekiama išplėsti gaunamo garso sklaidą?
            
         
      (1)  2001 m. gegužės 22 d. Europos Parlamento ir Tarybos direktyva 2001/29/EB dėl autorių teisių ir gretutinių teisių informacinėje visuomenėje tam tikrų aspektų suderinimo (OL L 167, p. 10; 2004 m. specialusis leidimas lietuvių k., 17 sk., 1 t., p. 230).